જામનગર :  (મુકુન્દ બદિયાણી દ્વારા) અહિના મોરકંડા મેઇન રોડ ઉપર મુખ્ય કેનાલ હોય આ કેનાલને લીધે ગટરના ગંદા પાણી ભરાયેલા રહે છે ગંદકી ફેલાતી હોય લોકોના આરોગ્ય ઉપર અસર થતી હોય ઘરે ઘરે માંદગીના ખાટલા છે, આ કેનાલ મોરકંડા રોડથી લઇને કલ્યાણ ચોકથી સેટેલાઇટ સોસાયટીથી આગળ રાજ સોસાયટી, બાલનાથ વિસ્તાર, ગોલ્ડન સોસાયટી, ગરીબનવાઝ સોસાયટી ૧-૨ વગેરે મેઇન રોડ સુધી અને ત્યાંથી લઇને સનસીટી ૧ અને સનસીટી ૨ વિસ્તારોને આવરી લેતી હોય અને આના લીધે આ વિસ્તારોમાં રહેતા આશરે ૧૫,૦૦૦ થી ૨૦,૦૦૦ લોકોને અસર કરતુ હોય, આટલી બધી વસ્તુ હોવા છતાંપણ ગંદા પાણીનો કયાંય નિકાલ જ ન થતો હોય માટે આ કેનાલનું કામ થવું ખુબ જરૂરી છે.